Florin Răducioiu e convins: "Superliga crește ca valoare, lupta pentru playoff e mai strânsă ca niciodată"
Cu două etape înainte de finalul sezonului, lupta pentru ultimele două locuri ce duc în playoff este acerbă, nu mai puțin de șase echipe fiind implicate în această bătălie.
- Farul Constanța, Hermannstadt, UTA Arad, U Cluj, Sepsi OSK și Petrolul Ploiești au toate șase matematice în momentul de față să se califice în playoff.
Fostul internațional Florin Răducioiu a analizat actualul sezon din Superligă, remarcând faptul că este foarte imprevizibil.
"Vorbim, într-adevăr, de un campionat foarte interesant. Nu ne-am fi gândit la o asemenea imprevizibilitate", a spus Florin Răducioiu, la Primasport.
Fostul internațional a declarat că își dorește ca Farul Constanța, campioana din sezonul precedent, să se califice în play-off: "Eu o vreau pe Farul, pentru că mi-a plăcut foarte mult campioana de anul trecut. Nu mai este cea de anul trecut, dar în continuare are niște elemente importante în echipa lor și mi-aș dori-o pe Farul, dar nimic nu este sigur. E foarte greu să spun echipa care se va califica."
Răducioiu a subliniat și o tendință pozitivă în Superliga, considerând că nivelul fotbalului românesc este în creștere: "Ce a zis nea Mircea Lucescu și m-a pus un pic pe gânduri. Începe și la noi să fim la standardele din Occident. Văd totuși niște goluri foarte frumoase, văd niște acțiuni de gol foarte frumoase. Am văzut niște lucruri foarte interesante, acțiuni de gol foarte frumoase, superbe, în mare viteză."
Lupta pentru play-off s-a intensificat în ultimele etape ale sezonului regulat, iar ultima etapă va fi decisivă pentru stabilirea ultimelor echipe care vor reuși să obțină biletele spre faza următoare a competiției.
Urmăriți SPORT.RO și pe Google News